open-index/open-wikipedia-markdown huggingface dataset:
Pilluparvi

**Pilluparvi** () on Linda Skuggen, Belinda Olssonin ja Brita Zilgin kirjoittama kokoelmateos vuodelta 1999.

Kirjan nimi on provokatiivinen ja tarkoituksella raju. Se palauttaa vallan sanalle, jota on aiemmin käytetty halventavasti. Teos on vahvasti omakohtainen ja kantaaottava, ja siinä käsitellään muun muassa seksuaalisuutta, ulkonäköpaineita, mediaa, sukupuolten välistä epätasa-arvoa sekä itsetuntoa. Teoksessa nuoret ruotsalaiset naiset ja tytöt kertovat omista kokemuksistaan, ajatuksistaan ja näkemyksistään feminismistä, yhteiskunnasta ja naiseudesta. Kirja toimii eräänlaisena feministisenä manifestina, jossa tavalliset naiset ilman sensuuria tai ulkoista ohjausta pääsevät ääneen.

Kirja käsittelee nuorten naisten elämää ja kokemuksia voimakkaasti feministisestä näkökulmasta. Kirja tuo esiin nuorten naisten yhteiskunnallista tietoisuutta ja heidän kamppailuaan seksismin, ulkonäköpaineiden ja muiden yhteiskunnallisten haasteiden kanssa. Teos korostaa naisten itsemääräämisoikeutta ja oikeutta asettaa omat rajansa, samalla kun se tutkii toveruuden ja yhteisöllisyyden merkitystä nuorten naisten elämässä. Tavoitteena on vahvistaa naisten itsetuntoa ja rohkaista heitä ottamaan valtaa omiin käsiinsä, kyseenalaistamaan vallitsevia normeja ja taistelemaan tasa-arvon puolesta.

## Taustaa
1990-luvun Ruotsissa vallitsi näennäinen tasa-arvo, mutta naiset kohtasivat järjestelmällistä syrjintää mediassa, työelämässä ja arjessa. Tilastot, kuten naisten vähäinen edustus johtotehtävissä ja väkivaltarikosten kasvu, paljastivat tämän. Nuoret journalistit Linda Skugge ja Belinda Olsson halusivat koota sukupolveaan puhuttelevan feministisen antologian ja saivat kustantaja Albert Bonnierin tuen, vaikka antologiat olivat kaupallisesti riskialttiita. Kirjan provokatiivinen nimi syntyi graafikko Brita Zilgin ehdotuksesta viime hetkillä ennen ratkaisevaa tapaamista Bonnierin kanssa, ja se heijasti teoksen rohkeaa ja kapinallista henkeä.

## Merkitys
*Pilluparvi* oli ilmestyessään merkittävä kulttuurinen ilmiö Ruotsissa ja sai paljon huomiota, sekä kiitosta että kritiikkiä. Se vaikutti merkittävästi siihen, miten feminismistä puhuttiin julkisuudessa ja se innosti monia nuoria naisia osallistumaan yhteiskunnalliseen keskusteluun.

## Lähteet
Dititsoni

**Dititsoni** (C13H12SN4) eli **difenyylitiokarbatsoni** on tiokarbatsoneihin kuuluva aromaattinen orgaaninen yhdiste. Yhdistettä käytetään reagenssina analyyttisessä kemiassa metallipitoisuuksien määrityksessä.

## Ominaisuudet, valmistus ja käyttö
Huoneenlämpötilassa dititsoni on violetin- tai ruskehtavan mustaa kiteistä ainetta. Yhdiste on käytännöllisesti katsoen veeteen liukenematonta, mutta liukenee emäksiin ja liuos on väriltään keltaista. Aine liukenee hieman etanoliin tai dietyylieetteriin ja hyvin kloroformiin tai tetrakloorimetaaniin vihreäksi liuokseksi. Orgaanisissa liuottimissa yhdisteellä esiintyy tioni-tiolitautomeriaa. Ditisoni muodostaa kelaatteja useiden metalli-ionien kanssa, joita ovat esimerkiksi kupari, koboltti, hopea, kulta, elohopea, lyijy, sinkki ja vismutti. Kompleksit ovat väriltään violetteja tai punaisia.

Dititsonia valmistetaan fenyylihydratsiinin ja hiilidisulfidin välisellä reaktiolla.

Dititsonia käytetään useiden metallien pitoisuuden määrittämiseen. Sitä voidaan käyttää kompleksometrisenä indikaattorina, mutta useammin sitä käytetään reagenssina spektrofotometrisissä määrityksissä.

## Lähteet
Irma Järvinen

**Irma Järvinen**, (s. 1947) on suomalainen kasvitieteilijä. Hän on kirjoittanut sienikirjoja.. Tiedeuran hän teki Helsingin yliopistossa - kasvitieteilijä, meribiologi, bryologi, taksonomi, kuraattori ja spologi.

Järvinen kehitti akateemista ja tieteellistä toimintaa Ḥelsingin yliopiston kasvitieteen laitoksella, biotieteiden tutkimusosastoja (molekyylisystematiikka, biodiversiteetti, merijää, levät) ja kasvatustieteitä (tutkimukseen perustuva opetus).

Järvinen on kirjoittanut mm. kanttarelleista, herkkutateista, kangashaperoista, haaparouskuista ja suppilovahveroista.

## Lähteet

## Aiheesta muualla
* Harvardin Herbaria. Irma Järvinen (englanti)
Gallinazo

**Gallinazo** voi tarkoittaa:
* Gallinazon kulttuuri, arkeologinen kulttuuri Perun rannikolla 200 eaa. – 200 jaa.
* Gallinazon arkeologinen kohde, muinainen kaupunki Virún laaksossa Perussa.
Kultti (uskonnonharjoitus)

**Kultti** on uskonnollisten uskomusten, rituaalien ja juhlamenojen järjestelmä, joka keskittyy tiettyyn jumalolentoon tai jumalolentojen joukkoon. Se on myös nimitys tällaiselle järjestelmälle omistautuneelle yhteisölle.

Esimerkiksi hindulaisuudessa monilla jumalilla on omat kulttinsa. Myös eläimillä on ollut kultteja, esimerkkinä inuiittien valaskultti. Jumalaksi korotetun ihmisen palvontaan keskittyneitä hallitsijakultteja on historiallisesti esiintynyt muun muassa antiikin Roomassa.

Sana on lainautunut suomeen ranskan kautta (*culte* → *kultti*). Sanan etymologia palautuu latinan sanaan *cultus*, ’sivistys; hoito; vaaliminen; viljelys; palvominen’.

## Katso myös
* Palvonta

## Lähteet
Eesti Laul 2013

**Eesti Laul 2013** oli Virossa järjestetty laulukilpailu, jossa valittiin Viron edustaja Eurovision laulukilpailuun 2013. Kilpailu koostui kahdesta semifinaaleista ja finaalista. Kilpailuun lähetettiin 157 ehdotusta, joista 20 valittiin mukaan. Kilpailijat julkaistiin 13. joulukuuta 2012. Kilpailuun alun perin valittu Taurin esittämä kappale "Miljoni roosiga kaardi sul saadan" kuitenkin diskattiin myöhemmin, ja tilalle mukaan otettiin Armastus kappaleella "Young girl".

Semifinaalit kilpailtiin 16. ja 23. helmikuuta ETV:n studiossa Tallinnassa. Kummassakin semifinaalissa katsojat puhelinäänestyksellä sekä raati valitsivat yhdessä viisi kappaletta finaaliin.

Finaali kilpailtiin 2. maaliskuuta Nordea-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Birgit Õigemeel kappaleella "Et uus saaks alguse".

## Kilpailun kulku
### Ensimmäinen semifinaali
Ensimmäinen semifinaali kilpailtiin 16. helmikuuta.

### Toinen semifinaali
Toinen semifinaali kilpailtiin 23. helmikuuta.

### Finaali
Finaali kilpailtiin 2. maaliskuuta.

## Lähteet
*
*http://natfinals.50webs.com/10s_20s/Estonia2013.html

### Viitteet

## Aiheesta muualla
*Koko karsintafinaali ERR:n sivuilla
Naftali Fürst

**Naftali Fürst** (s. 18. joulukuuta 1932 Bratislava, Tšekkoslovakia) on slovakialais-israelilainen holokaustiselviytyjä. Hänen perheensä siirrettiin vuonna 1942 Seredin keskitysleirille, mistä he pakenivat Piešťanyyn vuonna 1944. Tuolloin saksalaismiehittäjät palauttivat heidät Serediin. Marraskuussa 1944 perhe siirrettiin Auschwitziin, missä hänet erotettiin vanhemmistaan ja marssitettiin Buchenwaldiin. Vapauduttuaan hän meni tätinsä luokse Piešťanyyn ja kuuli radiosta äitinsä nimen yhtenä selviytyneistä. Veljensä hän sai tietää päätyneen prahalaiseen sairaalaan. Hänen isänsä oli antanut vankeudessa käskyn tavata sodan jälkeen bratislavalaisessa osoitteessa. Siellä hän tapasi vanhempansa ja veljensä, useimpien sukulaistensa kuoltua holokaustissa. He muuttivat Israeliin. 

Fürst vaikeni vuosikymmeniksi lapsuutensa kokemuksista ja kieltäytyi puhumasta saksaa, vaikka se oli hänen äidinkielensä. Hän avautui menneisyydestään vasta 2005 Buchenwaldin keskitysleirin vapauttamisen 60-vuotismuistotilaisuudessa. Vuonna 2015 hän osallistui Auschwitzin keskitysleirin vapauttamisen 70-vuotismuistotilaisuuteen. Kymmenen vuotta myöhemmin hän osallistui Auschwitzissa vastaavaan 80-vuotistilaisuuteen. Hän on kirjoittanut muistelmakirjan perheensä selviytymisestä. 

## Teos
* 

## Lähteet
Paige Nielsen

**Paige Kathleen Nielsen** (s. 14. lokakuuta 1993 Lincoln, Lancasterin piirikunta, Nebraska) on yhdysvaltalainen jalkapalloilija, pelipaikaltaan puolustaja. Hän on pituudeltaan 165-senttimetrinen ja on edustanut vuodesta 2024 NWSL-sarjassa pelaavaa Houston Dashia.

Nielsen on pelannut urallaan kotimaansa lisäksi Australiassa. Hän voitti vuoden 2021 sarjamestaruuden Washington Spiritin joukkueessa. Hän on pelannut nykyisessä joukkueessaan huhtikuulle 2025 mennessä 26 sarjaottelua, joissa hän on tehnyt kaksi maalia.

## Lähteet

## Aiheesta muualla
Eesti Laul 2012

**Eesti Laul 2012** oli Virossa järjestetty laulukilpailu, jossa valittiin Viron edustaja Eurovision laulukilpailuun 2012. Kilpailu koostui kahdesta semifinaaleista ja finaalista. Kilpailuun lähetettiin 159 ehdotusta, joista 20 valittiin mukaan.

Semifinaalit kilpailtiin 18. ja 25. helmikuuta ERR:n studiossa Tallinnassa. Kummassakin semifinaalissa katsojat puhelinäänestyksellä sekä raati valitsivat yhdessä viisi kappaletta finaaliin.

Finaali kilpailtiin 2. maaliskuuta Nokia-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Ott Lepland kappaleella "Kuula".

## Kilpailun kulku
### Ensimmäinen semifinaali
Ensimmäinen semifinaali kilpailtiin 18. helmikuuta.

### Toinen semifinaali
Toinen semifinaali kilpailtiin 25. helmikuuta.

### Finaali
Finaali kilpailtiin 3. maaliskuuta. Finaalin raadin muodostivat Ivo Linna, Hanna-Liina Võsa, Toomas Puna, Siim Nestor, Eda-Ines Etti, Ewert Sundja, Heini Vaikmaa, Helen Sildna, Madis Aesma, Owe Petersell ja Koit Toome.

## Lähteet
*
*http://natfinals.50webs.com/10s_20s/Estonia2012.html

### Viitteet

## Aiheesta muualla
*Koko karsintafinaali ERR:n sivuilla
Lorden diskografia

Tämä on **[[Lorde]]n diskografia**. Lorde (oikealta nimeltään Ella Yelich-O’Connor) on uusiseelantilainen laulaja–lauluntekijä. Hänen menestyneimpiä kappaleitaan ovat ”Royals”, ”Team”, ”Tennis Court”, ”Green Light” ja ”What Was That”. Hän julkaisi ensimmäisen EP-levynsä *[[The Love Club EP]]* vuonna 2012. Hänen esikoisalbuminsa *[[Pure Heroine]]* ilmestyi vuonna 2013. Albumi on myynyt kultaa- tai platinaa useissa maissa. 

Lorde toimi tuottajana vuoden 2014 elokuvan *[[Nälkäpeli – Matkijanärhi, osa 1|The Hunger Games: Mockingjay – Part 1]]* soundtrack-albumilla *[[The Hunger Games: Mockingjay – Part 1 (Original Motion Picture Soundtrack)|The Hunger Games: Mockingjay – Part 1]]* ja levytti sille useita kappaleita, muun muassa singlen ”Yellow Flicker Beat”. Hänen toinen studuoalbuminsa *[[Melodrama (Lorden albumi)|Melodrama]]* ilmestyi vuonna 2021. 

Suurin osa Lorden tuotannosta on elektronista popmusiikkia. Vuonna 2021 hän julkaisi albumin *[[Solar Power]]*, joka on tyyliltään folkpop- ja indie folk -musiikkia. Hän levytti osan albumin kappaleista maorin kielellä EP:lle *[[Te Ao Mārama]]*. Hän palasi elektronisen popin pariin uusimmalla albumillaan, *[[Virgin (albumi)|Virgin]]* joka julkaistiin 27. kesäkuuta 2014. 

Lorde on esiintynyt vierailevana artistina muun muassa Charli XCX:n ja Disclosuren kappaleilla. Hän on lisäksi kirjoittanut kappaleita muille artisteille kuten Major Lazerille ja uusiseelantilaiselle Broods-yhtyeelle.

Katso myös: Luettelo Lorden kappaleista

## Albumit
### Studioalbumit

### Soundtrackit

## EP:t

## Singlet
### Singlet pääartistina

### Singlet vierailevana artistina

### Promosinglet

## Muut listoille nousseet kappaleet

## Muut esiintymiset

## Musiikkivideot

## Sävellyskrediitit muiden artistien kappaleissa

## Huomioita

## Lähteet

## Aiheesta muualla
* Virallinen sivusto
* Lorden diskografia AllMusic-sivustolla
* Lorden diskografia Discogs-sivustolla
* Lorden diskografia MusicBrainz-sivustolla
Delanie Sheehan

**Delanie Breann Sheehan** (s. 13. tammikuuta 1999) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia.

Sheehan pelasi vuodet 2021–2024 nykyisen joukkueensa kanssa samassa sarjassa pelaavassa Gothamissa. Hän oli mukana voittamassa vuoden 2023 sarjamestaruutta. Hän pelasi joukkueessa 64 sarjaottelua ja teki niissä kolme maalia. Hän vieraili kauden 2021–2022 lainasiirrolla Ranskassa Paris FC:ssä ja keräsi nimiinsä kuusi sarjaottelua. Nykyisessä seurassaan hän on pelannut huhtikuulle 2025 mennessä viisi sarjaottelua.

Sheehan pelasi vuonna 2018 kaksi ottelua Yhdysvaltain alle 20-vuotiaiden naisten maajoukkueessa.

## Lähteet

## Aiheesta muualla
Yazmeen Ryan

**Yazmeen Ann Ryan** (s. 25. helmikuuta 1999) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 168-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia. Maajoukkuetasolla hän edustaa Yhdysvaltain naisten A-maajoukkuetta.

## Ura
Ryan aloitti ammattilaisuransa pelaamalla vuodet 2021–2022 Portland Thornsissa. Hän oli mukana voittamassa vuoden 2022 sarjamestaruutta. Hän pelasi joukkueessa 31 sarjaottelua ja teki niissä kaksi maalia. Ryan jatkoi vuonna 2023 Gothamiin, ja joukkue voitti samana vuonna sarjamestaruuden. Ryan keräsi joukkueessa nimiinsä 45 sarjaottelua, joissa hän iski seitsemän maalia. Nykyisessä seurassaan hän on pelannut huhtikuulle 2025 mennessä viisi sarjaottelua.

Ryan pelasi vuonna 2019 kolme ottelua Yhdysvaltain alle 23-vuotiaiden naisten maajoukkueessa. Hän debytoi A-maajoukkueessa vuonna 2024 ja keräsi nimiinsä neljä ottelua. Vuonna 2025 hän on pelannut viisi A-maajoukkueottelua.

## Lähteet

## Aiheesta muualla
Flow (vuoden 2024 elokuva)

**Flow** (latviaksi: **Straume**) on vuonna 2024 julkaistu Gints Zilbalodisin ohjaama latvialais-ranskalais-belgialainen kolmiulotteinen tietokoneanimaatioelokuva. Elokuva on katastrofi- ja seikkailuelokuva joka kertoo tulvivassa metsässä elävien eläinten selviytymisestä. *Flow* sai vuoden 2025 Oscar-gaalassa parhaan animaatioelokuvan Oscar-palkinnon.

Elokuva on tehty vapaalla Blender -ohjelmistolla, eikä siinä ole ollenkaan mono- tai dialogia.

## Musiikki

Elokuvan musiikin on säveltänyt ohjaaja Gints Zilbalodis yhdessä Rihards Zaļupen kanssa. Levy-yhtiönä albumille toimii amerikkalainen Milan Records. Ääniraidan on miksannut suomalainen Mikko Raita. Kaikki kappaleet ovat molempien säveltäjien yhteistutotsta.

### Kappaleet
#  
# 
#   
# 
# 
#  
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Inkarnaatiosta

**Inkarnaatiosta** (; , ”Jumalan Sanan lihaksi tulemisesta”) on kirkkoisä Athanasioksen kirjoittama teos Jumalan lihaksitulemisesta. Se on kirjoitettu noin vuonna 330. Myöhemmin teos on tullut suosituksi myös C. S. Lewisin kirjoittaman esipuheen johdosta, jossa hän luonnehtii sitä helppolukuiseksi mestariteokseksi.

## Lähteet

## Aiheesta muualla

* Αθανάσιος: *[http://users.uoa.gr/~nektar/orthodoxy/paterikon/a8anasios_megas_logos_peri_enan8rwphsews.htm Λόγος περὶ τῆς ἐνανθρωπήσεως]* 
* Athanasius: *[https://ccel.org/ccel/athanasius/incarnation On the Incarnation of the Word]*. Christian Classics Ethereal Library. 
* Athanasius: *[https://www.monergism.com/thethreshold/sdg/athanasius/On%20the%20Incarnation%20-%20Athanasius.pdf On the Incarnation]*. Monergism.com. 
* Athanasius: *[https://www.worldinvisible.com/library/athanasius/incarnation/incarnation.c.htm The Incarnation of the Word of God]*. Worldinvisible.com. 
* Athanasius: *[https://www.newadvent.org/fathers/2802.htm On the Incarnation of the Word]*. Newadvent.org. 
* Athanasius: *[https://librivox.org/on-the-incarnation-by-athanasius-of-alexandria/ On the Incarnation]*. LibriVox-äänikirja.
Abby Smith

**Abigail Mackenzie Smith** (s. 4. lokakuuta 1993 Plano, Texas) on yhdysvaltalainen jalkapallomaalivahti, joka on pituudeltaan 175-senttimetrinen. Hän on edustanut seuratasolla vuodesta 2025 NWSL-sarjassa pelaavaa Houston Dashia.

## Ura
Smith aloitti ammattilaisuransa vuonna 2016 Boston Breakersissa. Hän keräsi joukkueessa kahden vuoden aikana nimiinsä 21 sarjaottelua. Hän pelasi vuodet 2018–2021 Utah Royalsia ja pelasi 20 sarjaottelua. Smith vieraili kauden 2019–2020 Australian Western Sydney Wanderersissa. Hän pelasi joukkueessa yhdeksän sarjaottelua. Hän pelasi vuonna 2021 hetken Kansas City Currentissa, jossa hän pelasi kuusi sarjaottelua. Hän jatkoi samana vuonna Portland Thornsissa, ja joukkue voitti seuraavana vuonna sarjamestaruuden. Smith pelasi joukkueessa yhden sarjaottelun. Vuodet 2023–2024 hän edusti Gothamia ja oli mukana voittamassa ensimmäisen vuoden sarjamestaruutta. Smith pelasi joukkueessa 15 sarjaottelua.

Smith pelasi vuonna 2010 yhden ottelun Yhdysvaltain alle 17-vuotiaiden maajoukkueessa. Hän oli alle 20-vuotiaiden naisten maajoukkueen kanssa voittamassa vuoden 2012 alle 20-vuotiaiden naisten MM-kilpailuja. Smith pelasi joukkueessa yhden ottelun.

## Lähteet

## Aiheesta muualla
Katie Lind

**Kathleen Camille Lind** (s. 15. helmikuuta 1994 Elk Grove Village, Illinois) on yhdysvaltalainen jalkapalloilija, pelipaikaltaan puolustaja. Hän on pituudeltaan 178-senttimetrinen ja on edustanut seuratasolla vuodesta 2020 NWSL-sarjassa pelaavaa Houston Dashia.

Lind edusti vuodet 2016–2019 Chicago Red Starsia. Hän keräsi joukkueessa nimiinsä 88 sarjaottelua, joissa hän pelasi yhden sarjaottelun. Hän pelasi kausina 2016–2017 ja 2017–2018 lainasiirrolla Adelaide Unitedissa sekä kauden 2018–2019 Perth Gloryssä. Lind voitti nykyisen joukkueensa kanssa vuonna 2020 NWSL Challenge Cupin. Hän on pelannut joukkueessa huhtikuulle 2025 mennessä 73 sarjaottelua ja tehnyt niissä kolme maalia.

Lind edusti vuonna 2014 Yhdysvaltain alle 20-vuotiaiden maajoukkueessa neljä ottelua.

## Lähteet

## Aiheesta muualla
Seutuplus

**Seutuplus** on Varsinais-Suomen ja Satakunnan seutuliikennejärjestelmä. Seutuplussalla ei ole omaa kalustoa, vaan liikennettä ajavat eri liikennöitsijät.

## Linjat

## Liikennöitsijät
 

* A. Lamminmäki
* Vainion Liikenne
* Koiviston Auto Länsi
* Linja-autoliikenne J. Salminen
* LS-Liikennelinjat
* Lyttylän Liikenne
* Matka-Niinimäki
* Salon Tilausmatkat
* Taivassalon Auto
* Urpolan Liikenne
* Vuorisen Liikenne
* Top Liikenne
* Jalobus
* Linjaliikenne Muurinen

## Lähteet
Danielle Colaprico

**Danielle Jessica Colaprico** (s. 6. toukokuuta 1993 Freehold Township, Monmouthin piirikunta, New Jersey) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 160-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia.

Colaprico edusti vuodet 2015–2022 nykyisen joukkueensa kanssa samassa sarjassa pelaavaa Chicago Red Starsia. Hän pelasi joukkueessa 156 sarjaottelua, joissa hän teki kuusi maalia. Hän edusti kausina 2016–2017 ja 2017–2018 lainasiirrolla Australialaista Adelaide Unitedia sekä kauden 2018–2019 Sydney FC:tä. Hän voitti viimeisen kanssa Australian naisten pääsarjamestaruuden. Vuodet 2023–2024 Colaprico pelasi San Diego Wavea ja keräsi tänä aikana nimiinsä 46 sarjaottelua. Hän oli mukana voittamassa vuoden 2024 NWSL Challenge Cupia. Nykyisessä joukkueessaan Colaprico on pelannut huhtikuulle 2025 mennessä viisi sarjaottelua.

Colaprico pelasi vuonna 2018 kaksi ottelua Yhdysvaltain naisten A-maajoukkueessa.

## Lähteet

## Aiheesta muualla
Persefone (yhtye)

**Persefone** on andorralainen metallimusiikkiyhtye. Yhtye on perustettu vuonna 2001 ja tyylilajeja ovat melodinen death metal sekä progressiivinen metalli.

## Historia
Yhtyeen perustivat vuonna 2001 Carlos Lozano Quintanilla (laulu, kitarat), Jordi Gorgues Mateu (kitara), Toni Mestre Coy (bassokitara) ja Xavi Pérez (rummut). Seuraavana vuonna yhtyeeseen liittyi Miguel Espinosa (koskettimet).

## Diskografia
Yhtyeen albumit:
### Studioalbumit
* 
* 
* 
* 
* 
* 

### EP-levyt
* 
* 

### Uusintajulkaisut
* 

## Lähteet

## Aiheesta muualla
* 
*
Maja Fjæstad

**Kerstin Maria ”Maja” Fjæstad** (o.s. **Hallén**; 30. toukokuuta 1873 Hörby – 15. marraskuuta 1961 Arvika) oli ruotsalainen taidemaalari, tekstiilitaitelija ja kuvanveistäjä. Hänet tunnetaan erityisesti puuveistoksistaan. Fjæstadin opettajina toimivat muun muassa Richard Bergh, Carl Larsson ja Anders Zorn.

Fjæstadin puoliso oli vuodesta 1898 Gustaf Fjæstad. Heillä oli yhteinen ateljee Arvikassa.
## Lähteet

## Aiheesta muualla
Eva Hild

**Eva Hild** (s. 1966) on ruotsalainen kuvanveistäjä ja keraamikko. Hän opiskeli 1990-luvulla Göteborgin muotoilu- ja taidekäsityökorkeakoulussa (HDK). Hildin töille tyypillisiä ovat sileät pinnat ja abstraktit muodot.
## Teoksia

Hålrum Varberg.jpg|*Hålrum* (Varberg, 2006)
Wholly.JPG|*Wholly* (Borås, 2010)
Ply Vasagatan Västerås.JPG|*Ply* (Västerås, 2015)
Eva Hilds aluminiumskulptur Binär, 2020.jpg|*Binär* (Tukholma, 2020)
Rubato av Eva Hild, skulptur i Malmö.jpg|*Rubato* (Malmö)

## Lähteet

## Aiheesta muualla
Gail Koziara Boudreaux

**Gail Koziara Boudreaux** (s. 1960 Massachusetts) on yhdysvaltalainen yritysjohtaja.

Boudreaux sai kandidaatin arvon psykologiassa Dartmouth Collegesta ja valmistui Master of Business Administration -oppiarvolla Columbian yliopistosta. Hän työskenteli aikoinaan Aetnassa, Blue Cross Blue Shield Associationissa ja UnitedHealth Groupissa. Hän eteni UnitedHealth Groupin sisällä UnitedHealthcaren toimitusjohtajaksi. Boudreaux nimitettiin vuonna 2017 toimitusjohtajaksi terveysvakuutuksia välittävään Anthem-yhtiöön, joka nykyään tunnetaan nimellä Elevance Health. Hänet valittiin lisäksi Targetin hallitukseen vuonna 2021. Hän on kuulunut myös Novavaxin ja Xcel Energyn hallituksiin. 

Boudreaux on naimisissa. Hänet valittiin *[[Fortune]]n* Most Powerful Women -listalle ja *[[Modern Healthcare]]n* 100 Most Influential People in Healthcare -listalle.

## Lähteet
Maggie Graham

**Margaret Isabel Graham** (s. 10. heinäkuuta 2002) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 175-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia. Hän on pelannut joukkueessa huhtikuulle 2025 mennessä viisi sarjaottelua, joissa hän on tehnyt kaksi maalia. Graham pelasi vuonna 2020 Yhdysvaltain alle 18-vuotiaiden naisten maajoukkueessa kolme ottelua, joissa hän iski yhden maalin.

## Lähteet

## Aiheesta muualla
Wiktoria Johansson

**Wiktoria Vendela Johansson** (taiteilijanimeltään **Wiktoria**; s. 8. marraskuuta 1996 Borås) on ruotsalainen laulaja. Hän teki läpimurtonsa osallistumalla Melodifestivaleniin vuonna 2016 kappaleella ”Save Me”, joka sijoittui neljänneksi. Seuraavana vuonna hän tuli finaalissa kuudenneksi kappaleella ”As I Lay Me Down” ja vuonna 2019 niin ikään kuudenneksi kappaleella ”Not With Me”. Vuonna 2023 hän sijoittui omassa osakilpailussaan viidenneksi eikä edennyt finaaliin. Tuolloin hänen kilpailukappaleensa oli nimeltään ”All My Life (Where Have You Been)”. Vuonna 2017 Wiktoria toimi Ruotsin pisteidenantajana Eurovision laulukilpailussa. 

Vuonna 2024 Wiktoria julkaisi ensimmäisen ruotsinkielisen singlensä ”Du och jag”.

## Yksityiselämä
Wiktoria on kotoisin Brämhultista Boråsin läheltä ja asuu Tukholman Hägerstenissä. Myös hänen siskonsa Malin Christin on laulaja. Wiktoria on etäsuhteessa NHL-jääkiekkoilija Hugo Alnefeltin kanssa.

## Lähteet

## Aiheesta muualla
Michelle Alozie

**Michelle Chinwendu Alozie** (s. 28. huhtikuuta 1997 Apple Valley, San Bernardinon piirikunta, Kalifornia) on yhdysvaltalaissyntyinen nigerialainen jalkapalloilija, pelipaikaltaan puolustaja. Hän on pituudeltaan 170-senttimetrinen ja on edustanut seuratasolla koko peliuransa vuodesta 2021 NWSL-sarjassa pelaavaa Houston Dashia. Maajoukkuetasolla Alozie edustaa Nigerian naisten A-maajoukkuetta.

Alozie on pelannut seurajoukkueessaan huhtikuuhun 2025 mennessä 60 sarjaottelua, joissa hän on tehnyt kuusi maalia. Maajoukkuepelejä hänelle on kertynyt vuodesta 2021 lähtien huhtikuulle 2025 mennessä 23 kappaletta, joissa on syntynyt yksi maali. Alozie johdatti Nigerian karsiutumaan vuoden 2023 naisten MM-kilpailuihin. Nigeria putosi turnauksesta neljännesvälierissä Englantia vastaan.

## Lähteet

## Aiheesta muualla
Ryan Gareis

**Ryan Gareis** (s. 13. marraskuuta 1998 Naperville, Illinois) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja on edustanut vuodesta 2022 NWSL-sarjassa pelaavaa Houston Dashia. Gareis on pelannut joukkueessa huhtikuuhun 2025 mennessä 39 sarjaottelua.

## Lähteet

## Aiheesta muualla
Luettelo Turun muistolaatoista

**Luettelo Turun muistolaatoista** sisältää Turussa olevia muistolaattoja.

Turun julkiset patsaat ja muistomerkit ovat artikkelissa Luettelo Turun julkisista taideteoksista ja muistomerkeistä. 

## Muistolaatat
Tässä luettelossa on 89 kohdetta.

## Lähteet
*

### Viitteet

## Aiheesta muualla

*
Christen Westphal

**Christen Joan Westphal** (s. 2. syyskuuta 1993 Brecksville, Cuyahogan piirikunta, Ohio) on yhdysvaltalainen jalkapalloilija, pelipaikaltaan puolustaja. Hän on pituudeltaan 168-senttimetrinen ja on edustanut vuodesta 2025 NWSL-sarjassa pelaavaa Houston Dashia.

Westphal aloitti ammattilaisuransa vuonna 2016 Boston Breakersissa. Hän keräsi kahdelta kaudelta nimiinsä 26 sarjaottelua, joissa hän teki yhden maalin. Vuodet 2018–2019 hän taas edusti Seattle Reigniä, jossa hän pelasi 16 sarjaottelua. Seuraavat kaksi vuotta Westphal pelasi Portland Thornsissa. Hän oli mukana voittamassa vuoden 2021 NWSL Challenge Cupia. Hän keräsi joukkueessa nimiinsä 19 sarjaottelua. Vuodet 2022–2024 Westphal edusti San Diego Wavea. Hän voitti viimeisellä vuodella uransa toisen NWSL Challenge Cupin. Nykyisessä joukkueessaan hän on pelannut huhtikuuhun 2025 mennessä kaksi sarjaottelua.

## Lähteet

## Aiheesta muualla
Eesti Laul 2011

**Eesti Laul 2011** oli Virossa järjestetty laulukilpailu, jossa valittiin Viron edustaja Eurovision laulukilpailuun 2011. Kilpailu koostui kahdesta semifinaaleista ja finaalista. Kilpailuun lähetettiin 140 ehdotusta, joista 20 valittiin kilpailuun. Kilpailijat julkaistiin 16. joulukuuta 2010. Mukaan valittu Uku Suvisten esittämä kappale "Jagatud öö" kuitenkin diskattiin 15. helmikuuta, kun paljastui, että kappaleen sanat oli julkaistu jo aiemmin julkaistussa kappaleessa.

Semifinaalit kilpailtiin 12. ja 19. helmikuuta ERR:n studiossa Tallinnassa. Kummassakin semifinaalissa katsojat puhelinäänestyksellä sekä raati valitsivat yhdessä viisi kappaletta finaaliin.

Finaali kilpailtiin 2. maaliskuuta Nokia-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Getter Jaani kappaleella "Rockefeller Street".

## Kilpailun kulku
### Ensimmäinen semifinaali
Ensimmäinen semifinaali kilpailtiin 12. helmikuuta.

### Toinen semifinaali
Toinen semifinaali kilpailtiin 19. helmikuuta.

### Finaali
Finaali kilpailtiin 26. helmikuuta. Finaalin raadin muodostivat Jaanus Nõgisto, Iiris Vesik, Erik Morna, Veronika Portsmuth, Chalice, Kristo Rajasaare, Hannaliisa Uusmaa, Siim Nestor, Peeter Vähi, Helen Sildna ja Ott Lepland.

## Lähteet
*
*http://natfinals.50webs.com/10s_20s/Estonia2011.html

### Viitteet

## Aiheesta muualla
*Koko karsintafinaali ERR:n sivuilla
Seleinka/Vistabussit

**Vistabussit/Seleinka** on paimiolainen vuonna 1988 perustettu linja-autoliikennöitsijä ja matkatoimisto. Liikenöitsijällä on myös matkatoimisto jonka nimi on Vistamatkat. Yrityksen kalusto oli vuonna 2026 kuusi linja-autoa. Yritys ajaa pääasiassa tilausajoja mutta myös linja-liikennettä Fölillä. Vistabussit tekee Vistamatkat -nimellä matkoja esim Viroon, Latviaan ja Liettuaan.

## Linjaliikenne
**[[Turun seudun joukkoliikenne|Föli]] linjat**: PA3, PA6, 711

## Lähteet
Belle Briede

**Isabella Lyn Briede** (s. 3. lokakuuta 1998 Alpharetta, Fultonin piirikunta, Georgia) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen ja on edustanut vuodesta 2024 NWSL-sarjassa pelaavaa Houston Dashia.

Briede edusti vuodet 2022–2023 nykyisen joukkueensa kanssa samassa sarjassa pelaavaa San Diego Wavea. Hän keräsi joukkueessa nimiinsä 28 sarjaottelua, joissa hän teki kaksi maalia. Nykyisessä seurassaan hän on pelannut huhtikuuhun 2025 mennessä 17 sarjaottelua.

## Lähteet

## Aiheesta muualla
Eesti Laul 2010

**Eesti Laul 2010** oli Virossa järjestetty laulukilpailu, jossa valittiin Viron edustaja Eurovision laulukilpailuun 2010. Kilpailuun lähetettiin 155 ehdotusta, joista kymmenen valittiin mukaan. Kilpailijat julkaistiin 11. tammikuuta.

Kilpailu pidettiin 12. maaliskuuta Nokia-konserttihallissa Tallinnassa. Kilpailu pidettiin kaksikierroksisena. Ensimmäisellä kierroksella katsojat puhelinäänestyksellä sekä raati valitsivat yhdessä kaksi superfinalistia. Superfinaalissa voittajan valitsivat katsojat puhelinäänestyksellä. Kilpailun voitti yhtye Malcolm Lincoln & Manpower 4 kappaleella "Siren".

## Tulos

## Lähteet
*
*http://natfinals.50webs.com/10s_20s/Estonia2010.html

### Viitteet

## Aiheesta muualla
*Koko karsintafinaali ERR:n sivuilla
Jalkapallon alle 17-vuotiaiden naisten maailmanmestaruuskilpailut 2022

**Jalkapallon alle 17-vuotiaiden naisten maailmanmestaruuskilpailut 2022** järjestettiin Intiassa 11. – 30. lokakuuta 2022. Turnaus oli tarkoitus järjestää vuonna 2020, mutta ajankohtaa siirrettiin koronaviruspandemian vuoksi. Turnauksen pelipaikoiksi muodostui kolme stadionia: Bhubaneswarissa sijaitseva Kalinga Stadium, Margaossa sijaitseva Fatorda Stadium ja Navi Mumbaissa sijaitseva DY Patil Stadium. Loppuottelu pelattiin viimeiseksi mainitussa.

Turnaukseen osallistui kokonaisuudessaan 16 maata, jotka jaettiin neljään lohkoryhmään. Jokaisen lohkoryhmän kaksi parasta joukkuetta etenivät puolivälieriin. Karsiutuneet maat olivat Yhdysvallat, Brasilia, Saksa, Nigeria, Kolumbia, Espanja, Japani ja Tansania. Puolivälieristä välieriin karsiutuneet joukkueet olivat Nigeria, Kolumbia, Saksa ja Espanja. Loppuottelu pelattiin Espanjan ja Kolumbian välillä, jossa viime kilpailujen voittaja Espanja sai toisen peräkkäisen mestaruuden. Kolmossijalle tiensä selvitti Nigeria.

## Lähteet
The Ritz-Carlton Hotel Company

**The Ritz-Carlton Hotel Company** on amerikkalainen monikansallinen hotelliketju, joka operoi Ritz-Carlton nimellä tunnettuja hotelleja. Ritz-Carlton operoi 123 hotellia ja lomakeskusta 30 eri maassa. Nykyinen yhtiö perustettiin vuonna 1983. Nykyään Ritz-Carlton on Marriotin tytäryhtiö. 

## Lähteet
Jane Fraser

**Jane Fraser** (s. heinäkuu 1967 St Andrews, Skotlanti) on brittiläis-yhdysvaltalainen yritysjohtaja.

Fraser muutti perheineen Australiaan 12-vuotiaana. Hän sai maisterin arvon taloustieteessä Cambridgen yliopiston Girton Collegesta. Hän valmistui myöhemmin Master of Business Administration -oppiarvolla Harvard Business Schoolista. Fraser työskenteli aikoinaan Goldman Sachsin analyytikkona ja liittyi McKinsey & Companyn palvelukseen. Hän aloitti Citigroupissa luomansa uran asiakasstrategian päällikkönä vuonna 2004. Vuonna 2020 Fraser nimitettiin Citigroupin toimitusjohtajaksi. Hänestä tuli ensimmäinen suurta yhdysvaltalaista pankkia johtamaan valittu nainen. Fraser aloitti työskentelyn toimitusjohtajana vuonna 2021. Hän oli jo tätä ennen toiminut Citigroupin puheenjohtajana ja sen vähittäispankkitoimintojen toimitusjohtajana.

Fraser listattiin vuonna 2023 *[[Fortune]]ssa* maailman neljänneksi vaikutusvaltaisimmaksi naiseksi. Hänellä on kuubalaissyntyinen mies Alberto Piedra ja kaksi poikaa.

## Lähteet
Ethel Cain

**Hayden Silas Anhedönia**, taiteilijanimeltään **Ethel Cain** (s. 24. maaliskuuta 1998 Florida, Yhdysvallat) on yhdysvaltalainen laulaja-lauluntekijä, tuottaja ja malli. Cain julkaisi vuonna 2022 esikoisalbuminsa *Preacher's Daughter*. Cainin musiikki yhdistelee muun muassa indierockia, post-rockia, ambientia ja southern gothic -estetiikkaa.

## Varhainen elämä
Hayden Anhedönia kasvoi eteläiseen baptistikonventioon kuuluvassa perheessä Perryn pikkukaupungissa Floridassa. Anhedönia on vanhin perheen neljästä lapsesta. Hän on kuvaillut uskonnollista kasvatustaan kulttimaiseksi. Anhedönia sai kotiopetusta eikä saanut käyttää internetiä tai kuunnella muuta kuin hengellistä musiikkia. Hän lauloi kirkon kuorossa ja soitti pianoa.

Teini-ikäisenä Anhedönia alkoi käyttää aktiivisesti Twitteriä ja Tumblria ja alkoi hankkia ystäviä verkossa. Hän jätti baptistikirkon 16-vuotiaana, muutti pois kotoa 18-vuotiaana ja tuli kaapista ulos transnaisena 20-vuotissyntymäpäivänään Facebookissa.

Cain ihastui nuorena Florence + the Machinen musiikkiin ja on nimennyt Florence Welchin teini-iän idolikseen. Hän on ihaillut pitkään myös Lana Del Reytä ja Marina and the Diamondsia.

## Musiikillinen ura
Pian kaapista tulemisensa jälkeen Anhedönia alkoi julkaista musiikkia Ethel Cainina. Cainin hahmo on saanut vaikutteita southern gothicista, kauhuelokuvista ja tämän omista uskonnollisista traumoista. Cain on fiktiivinen hahmo, muttei täysin erillinen Anhedönian henkilöstä. Cainin mukaan uskonto on hänen tärkein taiteellinen inspiraationsa ja käsittelee aihetta synkästä näkökulmasta työstääkseen ja saadakseen hallinnan tunteen menneisyydestän. Ethel Cainin hahmo syntyi ensimmäistä kertaa Anhedönian kirjoittaessa 19-vuotiaana kappaletta "A House in Nebraska".

Cain kasvatti pientä omistautunutta fanijoukkoa vuosina 2019 ja 2021 julkaistujen *Carpet Bed, Golden Age* & *Inbred* EP:iden avulla. Vuonna 2022 julkaistu esikoisalbumi *Preacher's Daughter* oli Cainin läpimurto indiemusiikin valtavirtaan. Ethel Cainin hahmon tarinaan keskittyvä konseptialbumi nostettiin useille vuoden parhaiden levyjen listoille. Cain levytti, tuotti ja äänitti levyn pitkälti makuuhuoneessaan.

Cain oli lämmittäjäesiintyjänä Mitskin vuoden 2024 konserttikiertueella. Vuonna 2024 Cain julkaisi kappaleen  ”من النهر” (suom. "joelta"), jota hän kuvaili rukoukseksi palestiinalaisten puolesta.

Cainin toinen albumi *Willoughby Tucker, I'll Always Love You* julkaistiin elokuussa 2025, jonka myötä hän lähti myös maailmanlaajuiselle kiertueelle.

## Diskografia
**Studioalbumit**

* *Preacher's Daughter* (2022)
* *Willoughby Tucker, I'll Always Love You* (2025)

**EP:t**

* *Carpet Bed* (2019)
* *Golden Age* (2019)
* *Inbred* (2021)

## Lähteet
Eurolaul 2008

**Eurolaul 2008** oli Virossa järjestetty laulukilpailu, jossa valittiin Viron edustaja Eurovision laulukilpailuun 2008. Eurolaul järjestettiin tuolloin viimeistä kertaa, seuraavana vuonna Eesti Laul -laulukilpailu korvasi sen Viron euroviisukarsintana. Kilpailuun lähetettiin 58 ehdotusta, joista viisi valittiin mukaan, minkä lisäksi ERR kutsui viisi virolaissäveltäjää suoraan kilpailuun.

Kilpailu pidettiin 2. helmikuuta ERR:n studiossa Tallinnassa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella katsojat äänestivät kolme kilpailijaa toiselle kierrokselle, jossa voittaja äänestettiin. Kilpailun voitti yhtye Kreisiraadio kappaleella "Leto svet".

## Tulos

## Lähteet
*
*http://natfinals.50webs.com/90s_00s/Estonia2008.html

### Viitteet

## Aiheesta muualla
*Koko karsintafinaali ERR:n sivuilla
Eurolaul 2007

**Eurolaul 2007** oli Virossa järjestetty laulukilpailu, jossa valittiin Viron edustaja Eurovision laulukilpailuun 2007. Kilpailu pidettiin kutsukilpailuna, jossa Viron yleisradioyhtiö ERR kutsui kymmenen virolaissäveltäjää säveltämään kappaleen kilpailuun. Kappaleet julkaistiin 27. tammikuuta.

Kilpailu pidettiin 3. helmikuuta ERR:n studiossa Tallinnassa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella katsojat äänestivät kolme kilpailijaa toiselle kierrokselle, jossa voittaja äänestettiin. Kilpailun voitti Gerli Padar kappaleella "Partners in Crime". Kilpailua seurasi 302 000 katsojaa.

## Tulos

## Lähteet
*
*http://natfinals.50webs.com/90s_00s/Estonia2007.html

### Viitteet

## Aiheesta muualla
*Koko karsintafinaali ERR:n sivuilla
Heidi Gjermundsen Broch

**Heidi Gjermundsen Broch** (s. 1. maaliskuuta 1975 Råde) on norjalainen näyttelijä ja laulaja. Hänet tunnetaan varsinkin työstään musiikkiteatterissa.

Gjermundsen Broch opiskeli Liverpool Institute for Performing Artsissa vuosina 1995–1997 ja Valtion teatterikorkeakoulussa vuosina 1997–2000. Hän aloitti työskentelyn Det Norske Teatretissa vuonna 2000. Hän teki debyyttinsä Klaran roolissa Mikael Wiehen ja Leif Janzonin työssä *Keisaren av Portugalia*, joka pohjautui Selma Lagerlöfin romaaniin. Gjermundsen Broch oli vuonna 2008 ehdolla Hedda-palkinnon saajaksi nimiroolista Johan Falkbergetin romaanista tehdyssä musikaaliversiossa *An-Magritt*. Vuonna 2011 hänelle myönnettiin Norjalainen teatterikriitikoiden palkinto ja parhaan naispääosan Hedda-palkinto Dianan roolista musikaalissa *[[Next to Normal]]*, joka oli tuotettu Det Norske Teatretissa vuonna 2010.

Gjermundsen Broch on esiintynyt Det Norske Teatretin lisäksi muun muassa Oslo Nye Teaterissa ja Folketeateretissa. Hän on myös pitänyt konsertteja ja kiertänyt laulusolistina. Gjermundsen Brochin albumilla *Tidevann* (2010) käytettiin sanoina Inger Hagerupin runoja. Albumin *Blåøyd Jævel* (2011) laulut ovat Alf Prøysenin käsialaa. Gjermundsen Broch on naimisissa näyttelijä Nicolai Cleve Brochin kanssa.

## Lähteet
Maailmankisat 1987

**21. [[Maailmankisat]]** järjestettiin vuonna 1987 Helsingissä 2. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa 18 903 katsojaa.

## Miehet

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai mailin maailman kärkiajan ja stadionin ennätyksen juossut Marokon Saïd Aouita.

## Lähteet
*
Beñat Prados

**Beñat Prados Díaz** (s. 8. helmikuuta 2001 Pamplona) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan keskikenttäpelaaja.

## Seurajoukkueura
Prados siirtyi Athletic Bilbaon junioriakatemiaan vuonna 2015 kotikaupunkinsa Pamplonan seurasta UDC Txantreasta, joka on myös Athletic Bilbaon yhteistyöseura. Hän pelasi vuosina 2018–2022 Athletic Bilbaon reservijoukkueissa Basconiassa ja Bilbao Athleticissa. Hän siirtyi heinäkuussa 2022 yksivuotisella lainasopimuksella Segunda Divisiónin CD Mirandésiin. Hän pelasi Mirandésissa 39 sarjaottelua ja kolme Copa del Reyn ottelua.

Prados palasi Athleticiin kaudeksi 2023–2024 ja debytoi seuran edustusjoukkueessa 19. elokuuta 2023 La Ligan ottelussa Osasunaa vastaan, jossa hän tuli vaihdosta kentälle Imanol García de Albénizin tilalle ottelun 84. minuutilla. Prados pelasi debyyttikaudellaan Athleticissa 26 sarjaottelua ja seuran voittamassa Copa del Reyssä seitsemän ottelua. 6. huhtikuuta 2024 pelatussa Copa del Reyn loppuottelussa Mallorcaa vastaan hän pelasi 46 minuuttia. Kesäkuussa 2024 Prados allekirjoitti Athletic Bilbaon kanssa vuoteen 2031 ulottuvan jatkosopimuksen.

Prados teki ensimmäisen maalinsa Athletic Bilbaon pelaajana 28. elokuuta 2024 La Ligan ottelussa Valenciaa vastaan, joka jäi myös ottelun ainoaksi maaliksi. Prados debytoi Eurooppa-liigassa 26. syyskuuta 2024 ottelussa AS Romaa vastaan ja teki ensimmäisen maalinsa turnauksessa 28. marraskuuta 2024 ottelussa IF Elfsborgia vastaan, jonka Athletic voitti lukemin 3–0.

## Maajoukkueura
Prados on pelannut Espanjan alle 18-, alle 19- ja alle 20-vuotiaiden maajoukkueissa.

## Saavutukset
*Päivitetty 24. huhtikuuta 2025*. 

**Athletic Bilbao**

* Copa del Rey: 2023–2024

## Lähteet
Eurolaul 2006

**Eurolaul 2006** oli Virossa järjestetty laulukilpailu, jossa valittiin Viron edustaja Eurovision laulukilpailuun 2006. Kilpailuun lähetettiin 76 ehdotusta, joista kuusi valittiin kilpailuun, minkä lisäksi Viron yleisradioyhtiö ERR kutsui neljä säveltäjää säveltämään kappale kilpailuun.

Kilpailu pidettiin 4. helmikuuta ETV:n studiossa Tallinnassa. Voittajan valitsi kymmenhenkinen kansainvälinen raati, johon kuuluivat Maja Tatić (Bosnian-Hertsegovina), Mariija Naumova (Latvia), Jürgen Meier-Beer (Saksa), Sietse Bakker (Alankomaat), Jari Sillanpää (Suomi), John Groves (Iso-Britannia), Sandra Studer (Sveitsi), Urša Vlašic (Slovenia), Bo Halldórsson (Islanti) ja Kobi Oshrat (Israel). Kukin raadin jäsen pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Kilpailun voitti Sandra Oxenryd kappaleella "Through My Window". Kipailua seurasi 268 000 katsojaa.

Lähetyksessä järjestettiin myös tulokseen vaikuttamaton puhelinäänestys, jonka voitti Meribel kappaleella "Mr Right".

## Tulos

## Lähteet
*
*http://natfinals.50webs.com/90s_00s/Estonia2006.html

### Viitteet

## Aiheesta muualla
*Koko karsintafinaali ERR:n sivuilla
Eurolaul 2005

**Eurolaul 2005** oli Virossa järjestetty laulukilpailu, jossa valittiin Viron edustaja Eurovision laulukilpailuun 2005. Kilpailuun lähetettiin 92 kappaletta, joista kymmenen valittiin kilpailuun. Kilpailuun valittu Bard Eirik Hallesby Norheimin esittämä "Set Me as a Seal" kuitenkin diskattiin kilpailusta, koska kappaleen tekijöihin kuului ei-virolainen henkilö ja tilalle kilpailuun otettiin Rebecca Kontus kappaleella "Have You Ever". Vain muutamaa päivää ennen kilpailua kilpailusta hylättiin myös Julia Bomanin esittämä kappale "Nevermore Island", koska kappale oli esitetty julkisesti liian aikaisin.

Kilpailu pidettiin 5. helmikuuta ETV:n studiossa Tallinnassa. Voittajan valitsivat katsojat puhelinäänestyksellä. Kilpailun voitti yhtye Suntribe kappaleella "Let's Get Loud".

## Tulos

## Lähteet
*
*http://natfinals.50webs.com/90s_00s/Estonia2005.html

### Viitteet

## Aiheesta muualla
*Koko karsintafinaali ERR:n sivuilla
Banca Transilvania

**Banca Transilvania** (BT) on romanialainen pankkikonserni ja Bukarestin pörssissä noteerattu osakeyhtiö. Se perustettiin joulukuussa 1993 Cluj-Napocassa alkujaan paikallispankiksi, mutta laajeni nopeasti alueelliseksi ja koko Romanian kattavaksi pankiksi. Se palvelee niin yhteisö- kuin yksityisasiakkaitakin.

Banca Transilvania on Romanian suurin pankkikonserni, jolla oli vuonna 2024 noin 4,6 miljoonaa asiakasta. Näistä 480&nbsp;000 oli yhteisöasiakasta ja 4,1 miljoonaa henkilöasiakasta. Vuonna 2024 aiempi OTP Bank Romania sulautettiin osaksi Banka Transilvaniaa. Vuoden 2024 nettotulon pankkikonserni ilmoitti olleen 4,732 miljardia Romanian leuta eli noin 951 miljoonaa euroa. Yhdysvaltalainen talousjulkaisu Forbes listasi pankkikonsernin maailman suurimpien pörssiyritysten Global 2000 listallaan (2024) sijalle 1539. 


## Lähteet

## Aiheesta muualla
Eurolaul 2004

**Eurolaul 2004** oli Virossa järjestetty laulukilpailu, jossa valittiin Viron edustaja Eurovision laulukilpailuun 2004. Kilpailuun lähetettiin 153 ehdotusta, joista kymmenen valittiin mukaan.

Kilpailu pidettiin 7. helmikuuta ETV:n studiossa Tallinnassa. Voittajan valitsivat katsojat puhelinäänestyksellä. Suurin osa annetuista äänistä ei kuitenkaan rekisteröitynyt, koska niitä ei annettu virallisena äänestysaikana. Äänestyksestä vastannut teleoperaattori Elion kuitenkin vahvisti, että rekisteröimättä jääneet äänet eivät olisi muuttaneet kilpailun lopullisia sijoituksia. Kilpailua seurasi 384 300 katsojaa. Kilpailun voitti yhtye Neiokõsõ kappaleella "Tii".

## Tulos

## Lähteet
*
*http://natfinals.50webs.com/90s_00s/Estonia2004.html

### Viitteet

## Aiheesta muualla
*Koko karsintafinaali ERR:n sivuilla
Kyösti Kurtakko

**Kyösti Kullervo Kurtakko** (17. syyskuuta 1948 Kolari – 7. tammikuuta 2021 Kolari) oli suomalainen kasvatustieteen professori.

Kyösti Kurtakko syntyi Onni Johannes Kurtakon ja Sirkka Tuulikki Akkasen perheeseen. Hän oli naimisissa henkilöstöpäällikkö Sirkka Kuuluvaisen kanssa. Kurtakko tuli ylioppilaaksi Kittilän yhteislyseosta 1969, ensimmäisenä Kittilän Ylläsjärven kylällä syntyneenä henkilönä. Oulun yliopistosta Kurtakko valmistui luokanopettajaksi 1974 ja kasvatustieteen maisteriksi 1977 ja lisensiaatiksi 1982. Kasvatustieteen tohtoriksi hän väitteli Lapin yliopistossa 1983, ensimmäisenä väittelijänä yliopistossa.

Kurtakko oli opettaja Rovaniemen maalaiskunnassa 1974–1981, lehtori Lapin yliopistossa 1979–1992, johtava rehtori Kemi-Tornion ammattikorkeakoulussa 1992–1995 ja kasvatustieteen apulaisprofessori ja professori Lapin yliopistossa vuodesta 1992, vakinaistettuna 1998. Kurtakko  oli myös tiedekuntansa dekaani 1998–2002. Hän toimi lisäksi Lapin kesäyliopiston rehtorina ja tiederehtorina ja hänellä oli useita asiantuntija- ja luottamustehtäviä. Kurtakon tutkimuskohteita olivat muun muassa koulutuspolitiikka ja kasvatustutkimuksen metodologiat. Hän oli kasvatustieteilijänä toimintatutkimuksen edelläkävijöitä.

## Lähteet
Saphir-luokka (sukellusvene)

**Saphir-luokka** oli Ranskan merivoimien kuuden miinanlaskukykyisen sukellusveneen muodostama alusluokka toisessa maailmansodassa.

## Alukset
Aluksista kaksi tilattiin vuoden 1925 laivasto-ohjelmassa ja loput neljä yksi vuosittain seuraavina vuosina.

## Lähteet
*
*
*
*

### Viitteet
Joel Kojo

**Joel Kojo** (s. 21. elokuuta 1998 Accra, Ghana) on ghanalais-kirgisialainen jalkapalloilija. Hän edustaa Persianlahden valioliigassa pelaavaa Esteghlalia ja on pelipaikaltaan hyökkääjä.

## Seurajoukkueura
Kojo siirtyi vuonna 2017 ghanalaisseura KK Adontengistä kirgisialaiseen Alay Ošiin. Hän pelasi debyyttikaudellaan Kirgisian Valioliigassa 21 ottelua ja oli 15 maalillaan sarjan paras maalintekijä. AFC Cupissa hän pelasi kuusi ottelua ja teki yhden maalin. Kojo pelasi Alay Ošissa vuosina 2017–2021 yhteensä 62 ottelua ja teki niissä 44 maalia.

Tammikuussa 2021 Kojo siirtyi Alaysta saman sarjan Dordoi Biškekiin. Hän voitti ensimmäisellä kaudellaan Dordoissa Kirgisian mestaruuden ja toisella kaudella Kirgisian supercupin. Hän pelasi seurassa yhteensä 40 ottelua ja teki 16 maalia.

Helmikuussa 2023 Kojo siirtyi uzbekistanilaiseen Dinamo Samarkandiin. Ensimmäisellä kaudellaan Samarkandissa Kojo pelasi 17 sarjaottelua ja teki 11 maalia. Kaudella 2024 hän pelasi 24 sarjaottelua ja teki niissä kahdeksan maalia.

Tammikuussa 2025 Kojo siirtyi iranilaisseura Esteghlaliin 3,5-vuotisella sopimuksella. Kojo teki ensimmäisen maalinsa Esteghlalin pelaajana 3. helmikuuta 2025 AFC:n mestarien liigan ottelussa irakilaista Al-Shortaa vastaan.

## Maajoukkueura
Ghanassa syntynyt ja kasvanut Kojo sai FIFA:lta vuonna 2023 luvan edustaa maajoukkuetasolla Kirgisiaa. Hän debytoi Kirgisian maajoukkueessa 16. kesäkuuta 2023 ottelussa Irania vastaan. Kojo teki ensimmäiset kaksi maajoukkuemaaliaan 11. syyskuuta 2023 ystävyysottelussa Kuwaitia vastaan, jonka Kirgisia voitti lukemin 3–1. Kojo teki hattutempun 26. maaliskuuta 2024  Kiinan Taipeita vastaan.

## Lähteet
Circé-luokka

* Circé-luokka voi tarkoittaa seuraavia:
* Circé-luokka, Ranskan laivaston 1858 suunniteltu risteilijäluokka
* Circé-luokka, Ranskan laivaston 1970-luvulla käyttöön otettu miinantorjunta-alusluokka
* Circé-luokka, Ranskan laivaston vuonna 1905 käyttöön otettu sukellusveneluokka
* Circé-luokka, Ranskan laivaston vuonna 1925 käyttöön otettu sukellusveneluokka.
Maailmankisat 1988

**22. [[Maailmankisat]]** järjestettiin vuonna 1988 Helsingissä 30. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Suomen Urheiluliiton (SUL) järjestämät. Kisojen promottorina toimi Kari Wauhkonen. Kyseessä oli IAAF:n Grand Prix -sarjan 6. osakilpailu. Kisat suoritettiin kaikkien aikojen lämpimimmässä maailmankisasäässä. Katselijoita torstai-illan kisoissa oli 21 000.  

## Miehet

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai kolmiloikan voittaja Neuvostoliiton Oleg Protsenko.

## Lähteet
ZMA

**ZMA** (sinkkimonometioniiniaspartaatti, magnesiumaspartaatti ja B6-vitamiini) on lisäravinne, jota markkinoidaan urheilijoille, voimistelijoille ja kehonrakentajille. Sen on kehittänyt Victor Conte (BALCO Laboratoriesin perustaja Burlingamessa, Kaliforniassa).

## Lähteet
Synnöve Beskow-Lindfors

**Saga Synnöve Beskow-Lindfors** (o.s. **Lindfors**; 2. elokuuta 1937 Porvoo tai Liljendal – 29. marraskuuta 1999 Göteborg) oli suomalais-ruotsalainen kuvataiteilija ja graafikko. 

Hänen vanhempansa olivat Nils ja Birgit Lindfors. Hänellä on kaksi sisarusta.

Hän opiskeli taidetta Åbo Konstföreningin piirustuskoulussa, Valandin taidekoulussa Göteborgissa sekä taideakatemiassa Gdańskissa, Puolassa. Hän sai puolalaisen kulttuuristipendin vuosina 1980 ja 1981. 

Vuonna 1959 hän meni naimisiin lääkäri Dag Beskowin kanssa. Hänellä oli kaksi lasta. Hän oli Suomen ja Ruotsin kansalainen. 

Hän piti yksityisnäyttelyitä erityisesti Göteborgissa ja hänen teoksiaan on muun muassa Göteborgin taidemuseon ja Ruotsin valtion kulttuurineuvoston kokoelmissa.

Beskow-Lindforsin julkisiin teoksiin kuuluu muun muassa maalaus Gdańskin Lenin-telakalle. Esimerkiksi teos *Scene from a harbour* myytiin Metropol-huutokaupassa vuonna 2024.

## Lähteet